Lufttransport

Lufttransport ASNøkkelopplysninger fra Enhetsregisteret er et selskap grunnlagt i 1955 som driver fraktflygninger, persontransport, redningshelikoptertjeneste og ambulanseflyging i Norge. Selskapets flyvninger utføres gjennom to datterselskaper: Lufttransport RW ASNøkkelopplysninger fra Enhetsregisteret driver flyvninger med helikopter, mens Lufttransport FW ASNøkkelopplysninger fra Enhetsregisteret driver flyvninger med fly.

Selskapet har passasjerflygninger mellom Bodø lufthavn og Værøy helikopterhavn som statlig anbudsrute på treårs kontrakt. Dessuten flyr selskapet lokale ruter fra Longyearbyen til Ny-Ålesund, og fløy tidligere også faste ruter til Sveagruva på Svalbard fram til flyplassen i Svea ble stengt 1. august 2022. Øvrig flyging er charter- og oppdragsflyging for ulike, vesentlig statlige, oppdragsgivere.

Lufttransport RW flyr ruten Bodø-Værøy med Agusta Westland-helikopter.Bodø-Værøy - Lufttransport - besøkt 24. mars 2014. Selskapets spesialitet er døgnkontinuerlige operasjoner med store krav til beredskap og tilgjengelighet.  Selskapet var inntil 2019 en av Norges to operatører i Luftambulansetjenesten, og opererte elleve ambulansefly (Beech King Air 200) og fire helikoptere (AgustaWestland AW139) for sin statlige oppdragsgiver gjennom Luftambulansetjenesten HF. 

Selskapet fløy i 2011 mer enn 10 000 timer årlig, hvorav 9 300 timer for Luftambulansetjenesten HF (anbudsflyging).Om oss - Lufttransport AS, besøkt 24. mars 2014. Selskapets årlige omsetning er 450 - 700 millioner kroner. Lufttransport hadde 244 ansatte i 2011. Selskapet omsatte for ca. 700 millioner kroner i 2008. Selskapet er (2014) heleid av Knut Axel Ugland Holding AS.

Tjenesteområder
 Lostjeneste 
Lufttransport FW drev med losflyging fra Bergen til innkommende skip for Kystverket fom. februar 2002 (to Dauphin 365N3 og to Agusta A109E).Loshelikopter  - Lufttransport AS, besøkt 24. mars 2014. I 2017 overtok Airlift lostjenesten for Kystverket med baser i Bergen og Hammerfest.tu.no - Mens vi venter på AW101 har lillesøsteren AW169 gått inn for landing (17.01.2018)

 Ambulanseflyging fram til 2019
Lufttransport hadde kontrakt fra Luftambulansetjenesten HF på å drive luftambulanse i Nord-Norge, med hovedbase knyttet til Universitetssykehuset i Nord-Norge (UNN) i Tromsø. Selskapet opererte samtlige av landets sju ambulanseflybaser, med sine elleve ambulansefly. I tillegg er det totalt elleve ambulansehelikopterbaser i Norge, hvorav tre ble operert av Lufttransport (Ålesund, Brønnøysund og Tromsø) mens de øvrige basene av operatøren Norsk Luftambulanse AS, i tillegg til at fire av Forsvarets redningshelikoptre fra 330-skvadronen inngår i luftambulansetjenesten.Luftambulansetjenesten i Norge - Lufttransport AS, besøkt 24. mars 2014.

Lufttransport hadde ambulansefly av typen Beech King Air 200 stasjonert på følgende baser:

 Hovedbase Tromsø lufthavn: 1
 Kirkenes lufthavn, Høybuktmoen: 1
 Alta lufthavn: 2
 Bodø lufthavn: 1
 Brønnøysund lufthavn, Brønnøy: 1
 Ålesund lufthavn, Vigra: 1
 Oslo lufthavn: 1
 Svalbard lufthavn, Longyear: 1

Tapt anbud
Per mai 2018 hadde Lufttransport AS ansvar for både fly og helikopter i luftambulansen, men selskapet tapte anbudsprosessen for begge ansvarsområdene til Norsk Luftambulanse AS og Babcock. Norsk Luftambulanse AS overtok ansvaret for alle helikoptre fra 1. juni 2018, mens kontrakten på ambulanseflyene ble overtatt av Babcock 1. juli 2019.

 Søk- og redningstjeneste 
I 2014 overtok Lufttransport AS drift av Sysselmannens redningshelikopter på Svalbard. Kontrakten innebærer også nyopprettelse av et sekundært redningshelikopter. Tjenesten drives i dag av to AWSAR-helikoptre Airbus AS332L1 Super Puma. Crewkonsept med redningsmann, to piloter, heisoperatør og heisoperatørassistent. Etter ny anbudsrunde i 2021 vant CHC Helikopter Service denne og overtok gjennom virksomhetsoverdragelse driften av Sysselmesterens helikoptertjeneste på Svalbard med virkning fra 1. april 2022.

 Flåte 
FlytypeAntallSetekonfigurasjonRegistreringerAgusta A109E1LN-OLIAgustaWestland AW1395LN-OLF, LN-OLO, LN-OLS, LN-OLU, LN-OLVEurocopter AS365 Dauphin N21LN-OLEEurocopter AS365 Dauphin N3/N3+3LN-OLM, LN-OLN, LN-OLTBeech King Air B20020LN-LTA, LN-LTB, LN-LTC, LN-LTD, LN-LTE, LN-LTF, LN-LTG, LN-LTI, LN-LTJ, LN-LTK, LN-LTLRUAG Dornier 228/228NG219 seterLN-LTS og LN-LYRAirbus 332L1 Super Puma2LN-OMX, LN-OLR

 Destinasjoner 
Lufftransport driver, utenom ambulanseflyging, også faste ruteflyginger til og fra følgende destinasjoner:
ByFlyplasskodeFlyplassnavnFlytypeBemerkningerIATAICAO BodøBOOENBOBodø lufthavnAgustaWestland AW139LongyearbyenLYRENSBSvalbard lufthavn, LongyearDornier 228Ny-Ålesund--- ENAS Ny-Ålesund flyplass, HamnerabbenDornier 228Svea---ENSASvea flyplassDornier 228Avsluttet 1. august 2022VærøyVRYENVRVærøy helikopterhavnAgustaWestland AW139

 Referanser 

 Eksterne lenker 

 Lufttransport, offisielt nettsted

Kategori:Norske flyselskaper
Kategori:Flyselskaper etablert i 1955
Kategori:Norske helikopterselskaper